 Mtu tayari anayo simu ambayo inamwezesha kufanya mawasiliano kamili na watu wengine wote anaotaka kuwasiliana nao, lakini kwa sababu tu kuna toleo jipya la simu lipo mtaani ambalo lina vikorombwezo kibao vya ziada, basi na yeye anaamua kukimbilia kuinunua hiyo simu mpya kwa bei mbaya, wakati inapowadia muda wa kulipa ada ya shule ya watoto wake inakuwa ni mgogoro mtupu, anahangaika kwenda huku na huko kutafuta wapi kwa kukopa ili angalau watoto waweze kuendelea na masomo kana kwamba wakati anakimbilia kununua hiyo simu eti ili aende na wakati, hakujua kuwa kuna kulipa ada ya shule ya watoto wake! 